{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o načinu utvrđivanja visine sredstava koje Republika Hrvatska osigurava u državnom proračunu za pokrivanje dijela obveza mirovinskog osiguranja"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"PRAVOBRANITELJ/ICA ZA RAVNOPRAVNOST SPOLOVA","PRAVILNIK ","Poštovani,\n\nPravobraniteljica za ravnopravnost spolova, sukladno odredbi čl. 22. st.1. Zakona o ravnopravnosti spolova („Narodne novine“,  br. 82/08. i 69/17.), prati provedbu Zakona i drugih propisa koji se tiču ravnopravnosti spolova. Slijedom opisane nadležnosti, Pravobraniteljica dostavlja svoje mišljenje na Pravilnik o načinu utvrđivanja visine sredstava koje Republika Hrvatska osigurava u državnom proračunu za pokrivanje dijela obveza mirovinskog osiguranja (dalje u tekstu: Pravilnik).\n\nNakon uvida u predmetni Pravilnik, Pravobraniteljica ukazuje da tekst istoga (koji se nalazi u postupku javnog savjetovanja) nije pisan rodno osjetljivim jezikom te ne sadrži odredbu o korištenju pojmova s rodnim značenjem, što je u suprotnosti sa čl.43. Zakona o ravnopravnosti spolova, kao organskim zakonom, te odredbom čl.13. Jedinstvenih metodološko-nomotehničkih pravila za izradu akata koje donosi Hrvatski sabor („Narodne novine“, br. 74/15). Pravobraniteljica predlaže da se ovom prilikom predmetni Pravilnik uskladi s navedenim aktima.\n\nNaime, odredbom čl. 43. Zakona o ravnopravnosti spolova (Narodne novine, broj 82/08, 69/17) propisano je: „Riječi i pojmovni sklopovi koji imaju rodno značenje bez obzira jesu li u zakonima ili drugim propisima korišteni u muškom ili ženskom rodu odnose se na jednak način na muški i ženski rod.“ \n\nJedinstvena metodološko-nomotehnička pravila za izradu akata koje donosi Hrvatski sabor („Narodne novine“, br. 74/15) u čl.1.st.3. propisuju kako se pravila daju u obliku koji je najprimjereniji za pisanje zakona i na odgovarajući način se primjenjuju na sve druge propise. U čl.2.st.1. propisano je da se u smislu tih pravila pod propisom smatraju, između ostaloga, i pravilnik (toč.g). \n\nU čl.13. Jedinstvenih metodološko-nomotehničkih pravila za izradu akata koje donosi Hrvatski sabor, a koji regulira pisanje rodnih pojmova, propisano je slijedeće:\n„(1) Propisi se moraju pisati rodno osjetljivim jezikom, tako da se koristi rodno neutralni oblik primjerice: podnositelj tužbe, umjesto da se navodi podnositelj muškarac ili žena, podnositelj/ica, odnosno podnositelj ili podnositeljica.\n(2) Radi jasnoće, manjeg opterećenja i izbjegavanja nepotrebne duljine teksta propisa, posebnom odredbom u članku kojim se daju objašnjenja, odnosno definicije pojmova ili u posebnom članku iza toga dat će se određenje korištenja pojmova s rodnim značenjem.\n(3) Odredba kojom se uređuje sadržaj iz stavka 2. ovoga članka može glasiti: »Izrazi koji se koriste u ovome propisu, a imaju rodno značenje odnose se jednako na muški i ženski rod.«\n\nSlijedom svega navedenog, Pravobraniteljica predlaže da se i predmetni Pravilnik uskladi sa gore navedenim odredbama.\n\nS poštovanjem,\nPravobraniteljica za ravnopravnost spolova\nVišnja Ljubičić, dipl. iur.","Prihvaćen","Prihvaća se."]
[2,"MIRO OPAČAK","PRAVILNIK ","Komentar za e‑savjetovanje\n\n\n\n\nPredlažem da se u Pravilnik o pokrivanju dijela obveza mirovinskog osiguranja uključi odredba kojom se redovitim studentima s invaliditetom priznaje beneficirani staž za vrijeme studija. Slično rješenjima u nekim europskim zemljama (Poljska i Irska), ovo bi osiguralo ravnopravnost u stjecanju mirovinskih prava i smanjilo dugoročne financijske nejednakosti osoba s invaliditetom.\n\n\n\n\n⸻\n\n\n\n\nObrazloženje\n 1. Ravnopravnost i socijalna pravda\n • Redoviti studenti s invaliditetom imaju dodatne izazove i troškove tijekom studija.\n • Priznavanje beneficiranog staža omogućava da njihov obrazovni i radni put ne smanjuje prava na mirovinu.\n 2. Praktična primjena\n • Staž bi se priznao na temelju potvrde o statusu redovitog studenta s invaliditetom iz nadležnog registra ili obrazovne ustanove.\n • Administrativno je jednostavno i lako integrirati u postojeći sustav mirovinskog osiguranja.\n 3. Europska praksa\n • U Poljskoj osobe s invaliditetom mogu ostvariti beneficirani staž tijekom obrazovanja ili rehabilitacije.\n • U Irskoj postoje socijalne olakšice koje uključuju obrazovanje i osobe s invaliditetom.\n\n\n\n\n⸻\n\n\n\n\nPrijedlog odredbe\n\n\n\n\n„Redovitim studentima s invaliditetom priznaje se beneficirani staž za vrijeme trajanja redovitog studija, na temelju potvrde o statusu studenta s invaliditetom iz nadležnog registra ili obrazovne ustanove. Time se osigurava ravnopravnost u stjecanju prava iz mirovinskog osiguranja, a postupci su prilagođeni tako da studenti s invaliditetom mogu samostalno ostvarivati svoja prava.“","Nije prihvaćen","Prijedlogom pravilnika se potanje razrađuju pojedine odredbe Zakona o mirovinskom osiguranju radi njegove primjene. Stoga, njegov sadržaj mora biti potpuno usklađen sa zakonskim odredbama. S obzirom na to da priznavanje prava beneficiranog staža za vrijeme studiranje redovitim studentima s invaliditetom nije     uređeno Zakonom o mirovinskom osiguranju, nije moguće prihvatiti prijedlog."]